CELEX: 32012R0787
Language: et
Date: 2012-08-31 00:00:00
Title: Komisjoni rakendusmäärus (EL) nr 787/2012, 31. august 2012 , millega kehtestatakse erand määrusest (EÜ) nr 612/2009 seoses sealihale kohaldatava toetusemäära kindlaksmääramisega kõnealuse määruse artiklis 34 osutatud ja 1. – 18. aprillini 2012 tehtud tarnete korral

1.9.2012   
            
            
               ET
            
            
               Euroopa Liidu Teataja
            
            
               L 235/7
            
         KOMISJONI RAKENDUSMÄÄRUS (EL) nr 787/2012,
   31. august 2012,
   millega kehtestatakse erand määrusest (EÜ) nr 612/2009 seoses sealihale kohaldatava toetusemäära kindlaksmääramisega kõnealuse määruse artiklis 34 osutatud ja 1.–18. aprillini 2012 tehtud tarnete korral
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 170 koostoimes artikliga 4,
   ning arvestades järgmist:
   
               (1)
            
            
               Komisjoni rakendusmäärusega (EL) nr 342/2012 (2) määrati sealiha eksporditoetuste suuruseks 0 eurot.
            
         
               (2)
            
            
               Vastavalt komisjoni määruse (EÜ) nr 612/2009 (3) artiklile 34 võivad liikmesriigid lubada eksportijatel järgida korda, mille kohaselt kasutatakse kõnealuse määruse artiklis 34 osutatud ja igas kuus laaditavate toodete tarnetele kohaldatava toetusemäära kindlaksmääramiseks kuu viimast päeva.
            
         
               (3)
            
            
               See ei tohiks mõjutada õigust toetusele tarnete puhul, mis on tehtud määruse (EÜ) nr 612/2009 artikliga 34 ettenähtud korra alusel enne rakendusmääruse (EL) nr 342/2012 jõustumise kuupäeva. Seetõttu on kõnealuse toetuse kindlaksmääramiseks vaja määrata sel eesmärgil kasutatav kuupäev erandina määruse (EÜ) nr 612/2009 artikli 34 lõikest 2.
            
         
               (4)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EÜ) nr 612/2009 artikli 34 lõikest 2 kasutatakse sealihale kohaldatava toetusemäära kindlaksmääramiseks selliste tarnete korral, millele osutatakse kõnealuse määruse artikli 41 lõikes 1 ja mis tehti 1.–18. aprillini 2012, kuupäeva 18. aprill 2012 vastavalt kõnealuse määruse artiklis 34 sätestatud korrale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. august 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 108, 20.4.2012, lk 24.
   
      (3)  ELT L 186, 17.7.2009, lk 1.